CELEX: 62017CN0102
Language: sk
Date: 2017-02-28 00:00:00
Title: Vec C-102/17: Návrh na začatie prejudiciálneho konania, ktorý podal Tribunal de Contas (Portugalsko) 28. februára 2017 – Secretaria Regional de Saúde dos Açores/Ministério Público

15.5.2017   
            
            
               SK
            
            
               Úradný vestník Európskej únie
            
            
               C 151/21
            
         Návrh na začatie prejudiciálneho konania, ktorý podal Tribunal de Contas (Portugalsko) 28. februára 2017 – Secretaria Regional de Saúde dos Açores/Ministério Público
   (Vec C-102/17)
   (2017/C 151/27)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal de Contas
   
      Účastníci konania pred vnútroštátnym súdom
   
   
      Odvolateľ: Secretaria Regional de Saúde dos Açores
   
      Odporca v odvolacom konaní: Ministério Público
   
      Prejudiciálna otázka
   
   Má sa článok 58 ods. 4 smernice Európskeho parlamentu a Rady 2014/24/EÚ (1) z 26. februára 2014 vykladať v tom zmysle, že mu odporuje vnútroštátny predpis, akým je opísaný vnútroštátny predpis [, teda článok 40 ods. 3 a článok 40 ods. 5 písm. c) Decreto Legislativo Regional n.o 27/2015/A, de 29 de dezembro 2015 (regionálny legislatívny dekrét č. 27/2015/A z 29. decembra 2015)], ktorý v rámci verejného obstarávania dovoľuje stanoviť ako požiadavku pripustenia do verejného obstarávania geografické kritérium, ktoré spočíva v tom, že uchádzač v minulosti zhotovil v tom istom autonómnom regióne tri stavby?
   
      (1)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65).